Els peixos 'pugen' pel carrer de la Penitència de Sant Feliu de Guíxols
Divuit estudiants de batxillerat artístic de l'institut Sant Elm de Sant Feliu de Guíxols, en coordinació amb el col·lectiu cultural Aleph de la ciutat ganxona, van fer "pujar els peixos" a les escales del carrer Penitència ahir en una intervenció artística al costat de l'escola Sant Josep.
Cada graó de l’escala porta part del dibuix, dissenyat pels propis estudiants, i forma un tot coherent vist en la perspectiva de l’escala.
Aquesta iniciativa s'emmarca dins de les activitats d'Aleph per fer que els joves participin en el desenvolupament cultural de la ciutat.
Aleph ja ha fet dues altres intervencions dins el pla d "Espais que parlen", una al barri de Tueda, al carrer de Sant Isidre i la segona a l'entrada de la llar d'infants de l'escola Baldiri Reixac.